### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra [adresse]**

Mange mindre nye virksomheder har andre udfordringer og behov end de der almindeligvis håndteres i Erhvervshus Midtjylland. Ofte er der ikke behov for strategisk virksomhedsrådgivning på et meget højt niveau, men blot afklaringer af langt mere dagligdags karakter i forbindelse med virksomhedsdriften. Ved at lade kommunale bygninger som bylivshusene, Generationernes Hus, [adresse] eller projektdækket på [adresse] danne ramme for iværksættere af små startup virksomheder kan disse både være en økonomisk startrampe og et sted hvor iværksætterne selv står for sparring, undersøgelse og opklaring af virksomhedsrelaterede spørgsmål. En del spørgsmål kan afklares øjeblikkeligt og behøver ikke afvente rådgivning hos en ekstern virksomhedsrådgiver.

De gunstige betingelser for iværksætteri og mulighed for sparring i virksomhedskollektivet skal gøre det mere attraktivt at etablere egen virksomhed og bidrage til udviklingen af en selvstændighedskultur, og samtidigt være et vidnesbyrd om anerkendelse og respekt for den investering det er at gå fra én form for forsørgelse til den selvstændige livsstil.

Derfor foreslår Radikale Venstre, at der etableres rum i bylivshusene, eller andre kommunale bygninger, til et antal arbejdsborde med adgang til kopi/print/scan og internet, hvor den enkelte iværksætter kan leje et arbejdsbord i op til 12 måneder, eller benytte faciliteterne efter mere ”flydende” principper hvor man deles om borde, arbejdspladser uden tildeling af faste pladser.

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.